Diari Oficial de la Generalitat Valenciana


Sumari del DOGV 6204, del 11-02-2010 (2010/1052)

RESOLUCIÓ de 20 de gener de 2010, de la Direcció General de Transports i Logística, per la qual es regulen les condicions de recollida de passatgers en els servicis de taxi en els municipis inclosos en l'àmbit de l'Orde de 14 de febrer de 2003, de la Conselleria d'Obres Públiques, Urbanisme i Transports, per la qual es regulen les condicions de recollida de passatgers en els servicis de taxi en els municipis de l'Alfàs del Pi, Altea, Beniardá, Benifato, Benimantell, Bolulla, Callosa d'En Sarrià, Confrides, Finestrat, el Castell de Guadalest, la Nucia, Orxeta, Polop, Relleu, Sella, Tàrbena i la Vila Joiosa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1052


Data del document
:   20-01-2010

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Altea
    * Beniardà
    * Callosa d'en Sarrià
    * Orxeta
    * Tàrbena
    * Vila Joiosa, la
    * Benifato
    * Finestrat
    * Nucia, la
    * Bolulla
    * Polop
    * Castell de Guadalest, el
    * Alfàs del Pi, l'
    * Benimantell
    * Relleu
    * Sella
    * transport públic
    * transport de viatgers
    * taxi

RESOLUCIÓ de 20 de gener de 2010, de la Direcció General de Transports i Logística, per la qual es regulen les condicions de recollida de passatgers en els servicis de taxi en els municipis inclosos en l'àmbit de l'Orde de 14 de febrer de 2003, de la Conselleria d'Obres Públiques, Urbanisme i Transports, per la qual es regulen les condicions de recollida de passatgers en els servicis de taxi en els municipis de l'Alfàs del Pi, Altea, Beniardá, Benifato, Benimantell, Bolulla, Callosa d'En Sarrià, Confrides, Finestrat, el Castell de Guadalest, la Nucia, Orxeta, Polop, Relleu, Sella, Tàrbena i la Vila Joiosa. [2010/1052]  
L'Orde de 14 de febrer de 2003, de la Conselleria d'Obres Públiques, Urbanisme i Transports (DOGV de 25 de febrer de 2003), per la qual es regulen les condicions de recollida de passatgers en els servicis de taxi en els municipios de l'Alfàs del Pi, Altea, Beniardá, Benifato, Benimantell, Bolulla, Callosa d'En Sarrià, Confrides, Finestrat, el Castell de Guadalest, la Nucia, Orxeta, Polop, Relleu, Sella, Tàrbena i la Vila Joiosa va establir la possibilitat que els titulars de llicències d'autotaxi d'estos municipis recolliren viatgers en qualsevol dels termes esmentats.  
La disposició final primera de l'orde esmentada faculta el director general de Transports per a dictar les disposicions i adoptar les mesures que considere oportunes per al desplegament, la interpretació i l'aplicació.  
Atés que l'aplicació de l'orde ha plantejat dificultats i a fi de millorar el funcionament operatiu de la coordinació establida resolc:  
Primer  
Els titulars de llicències d'autotaxi dels municipis de l'Alfàs del Pi, Altea, Beniardá, Benifato, Benimantell, Bolulla, Callosa d'En Sarrià, Confrides, Finestrat, el Castell de Guadalest, la Nucia, Orxeta, Polop, Relleu, Sella, Tàrbena i la Vila Joiosa podran recollir viatgers en qualsevol dels municipis esmentats i iniciar el servici fora del terme que haja atorgat la llicència corresponent o en el que, si escau, tinga la residència el vehicle, sempre que en el moment de demanar el servici no haja disponibles autotaxis l'autorització dels quals estiga domiciliada en el terme on se sol·licita. Tots els servicis de taxi d'este àmbit hauran de ser contractats prèviament a través d'emissora, central de telefonades o sistema equivalent, i correspondrà a estos l'assignació dels servicis d'acord amb el que anteriorment s'ha especificat.  
Segon  
Contra la present resolució, que no exhaurix la via administrativa, es pot interposar un recurs d'alçada, davant del secretari autonòmic d'Infraestructures i Transport, en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici de l'exercici de qualsevol altra acció que es considere oportuna.  
València, 20 de gener de 2010.- El director general de Transports i Logística: Vicente Dómine Redondo.